OzLabs/hebrew-wiki-articles huggingface dataset:
שוקי אוחנה

שוקי (יהושע) אוחנה (נולד ב-27 באפריל 1966) הוא פוליטיקאי ישראלי שכיהן כראש עיריית צפת.

== ביוגרפיה ==
נולד וגדל בצפת. התגייס לצה"ל בשנת 1984. במהלך שירותו הצבאי, התקדם בסולם הפיקוד, בוגר קורס דירקטורים ונושאי משרה בכירים בתאגידים באוניברסיטת תל אביב. בוגר המכללות לביטחון לאומי (פיקוד ומטה) – מגמת מדעי המדינה ובוגר תואר ראשון במשפטים, בעל תואר ראשון במנהל עסקים ותואר שני במנהל חינוכי.

בין תפקידיו:

* ראש ענף ארגון ותורה בחיל הלוגיסטיקה
* קצין לוגיסטיקה באוגדת הטנקים סדירה
* קצין מטה בפיקוד הצפון - השתחרר מצה"ל בשנת 2007 בדרגת סגן-אלוף.
* מתאם פעולות גופי הביצוע במשרד ראש הממשלה בצפון
* יו"ר דירקטוריון תאגיד פלג הגליל
* יו"ר דירקטוריון פארק צח"ר
* יועץ בחברת "אלטל"
* חבר הנהלת מזכירות הליכוד העולמי
* חבר מרחב צפון בוועידת ההסתדרות
* יו"ר דירקטוריון המכללה הימית אשדוד
* דירקטור בחברת לל"ן
* יו"ר סניף הליכוד בצפת

בבחירות לכנסת ה-19 היה מועמד תנועת הליכוד כנציג מחוז הגליל והעמקים. בשנת 2008 נבחר לראשונה כחבר מועצת העיר צפת. שימש כחבר ועדת כספים וביקורת.

בבחירות לרשויות המקומיות שנערכו באוקטובר 2018 התמודד בשלישית על ראשות עיריית צפת וניצח ברוב של 62% בסיבוב שני.

במהלך כהונתו זכתה צפת בציון של "חמישה כוכבי יופי", מטעם המועצה לישראל יפה, ארבע פעמים ברציפות בין השנים 2019–2022 ובשנת 2021 מועמדת לתחרות דגל היופי.

בבחירות 2024 התמודד לכהונה נוספת, אך הפסיד ליוסי קקון כשקיבל 43% מהקולות לעומת קקון שקיבל 52.2% מהקולות.

== חיים אישיים ==
נשוי לדורית, עורכת דין במקצועה, ואב לשלושה בנים.

==קישורים חיצוניים==

* [http://cityface.co.il/?p=12353 ראיון בחירות עם שוקי אוחנה, יו"ר הליכוד בצפת] באתר סיטי פייס
* מאיר ינקו, [https://g-news.co.il/שנה-בתפקיד-שוקי-אוחנה-מסכם-שנה-מאתגרת-ע/ שנה בתפקיד: שוקי אוחנה מסכם שנה מאתגרת עבורו ולצפת – ראיון] באתר חדש בגליל, 6 בדצמבר 2019

==הערות שוליים==

קטגוריה:בוגרי הקריה האקדמית אונו: משפטים
קטגוריה:ראשי רשויות מקומיות מטעם הליכוד
קטגוריה:ראשי עיריית צפת
קטגוריה:סגני-אלופים בצה"ל
קטגוריה:ישראלים שנולדו ב-1966
הר פריה

הר פְרֶיָה (באנגלית: Mount Freya) הוא הר נישא ברכס אסגארד, בארץ ויקטוריה שבאנטארקטיקה.

ההר ממוקם מזרחית להר ת'ור.

גובהו של ההר 2,225 מטרים מעל פני הים.
== היסטוריה ==
=== שם ההר ===
שמו של ההר ניתן לו על ידי משלחת החקר של אוניברסיטת ויקטוריה מוולינגטון שבניו זילנד (שחקרה את האזור בין השנים 1958–1959). 

בדומה לאתרים רבים אחרים ברכס אסגארד, להר ניתן שם מהמיתולוגיה הנורדית, והוא נקרא על שם האלה הנורדית פריה.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:5298 הר פריה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/display_name.cfm?gaz_id=125396 הר פריה] באתר הגאזט האנטארקטי SCAR של ממשלת אוסטרליה
* [https://adam.antarcticanz.govt.nz/nodes/view/21306 הר פריה] באתר הגאזט האנטארקטי של ממשלת ניו זילנד

==הערות שוליים==

פריה
פריה
הר ת'ור (אנטארקטיקה)

הר ת'ור (באנגלית: Mount Thor) הוא הר נישא ברכס אסגארד שבאנטארקטיקה.

גובהו של ההר 2,200 מטרים מעל פני הים.

== היסטוריה ==

=== מקור השם ===
שמו של ההר ניתן לו על ידי משלחת החקר של אוניברסיטת ויקטוריה מוולינגטון שבניו זילנד (שחקרה את האזור בין השנים 1958–1959). 

בדומה לאתרים רבים אחרים ברכס אסגארד, להר ניתן שם מהמיתולוגיה הנורדית, והוא נקרא על שם האל הנורדי ת'ור.

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:15230 הר ת'ור] באתר הסקר הגאולוגי של ארצות הברית
* [https://data.aad.gov.au/aadc/gaz/scar/display_name.cfm?gaz_id=132668 הר ת'ור] באתר הגאזט האנטארקטי SCAR של ממשלת אוסטרליה
* [https://antarctica.recollect.co.nz/nodes/view/21490 הר ת'ור] באתר הגאזט האנטארקטי של ממשלת ניו זילנד

==הערות שוליים==

ת'ור
ת'ור
טוראקו שאלו

טוראקו שאלו (שם מדעי: Tauraco schalowi) הוא עוף טרופי ממשפחת הטוראקיים החי ברחבי אפריקה הטרופית. הוא קרוי על שם החוקר הגרמני הרמן שלאו (Herman Schalow).

עוף זה מגיע לאורך 41–44 סנטימטר ושוקל 270 גרם. הוא בעל כסות נוצות ירוקה-נחושתית עם זנב וכנפיים כחולים כהים, עיניים מוקפות טבעת אדומה וכנפיים קצרות, מעוגלות ואדומות בוהקות.

הטורקו מצוי בטבע ביערות גשם בזמביה, מרכז אנגולה, הרפובליקה הדמוקרטית של קונגו, רמות דרום קניה, צפון ומערב טנזניה ומערב מלאווי. הוא נמצא לעיתים גם בבוצואנה, נמיביה וזימבבואה לצד נהרות הזמבזי ונהר קואנדו (Cuando River). הוא מצוי גם ברמות ויערות ההר של דרום אפריקה המרכזית. בחלק מתחומי מחייתו הוא מצוי לצד קרובו, טוראקו ליווינגסטון (Tauraco livingstonii).

מין זה הוא אוכל פירות שונים ביער, אותם הוא קוטף בקבוצות גדולות. כאשר לטוראקו ישנם גוזלים הוא יגוון בחרקים מלאי חלבון. כמו קרוביו הוא עוף מונוגמי כאשר שני הזוויגים מטפלים בגוזליהם, בדרך כלל שניים, עד לגיל שלושה שבועות.

==קישורים חיצוניים==

==הערות שוליים==

קטגוריה:בעלי חיים שתוארו ב-1891
קטגוריה:טקסונים שתוארו בידי אנטון רייכנוב
קטגוריה:טוראקואים
קטגוריה:הרפובליקה הדמוקרטית של קונגו: עופות
קטגוריה:זמביה: עופות
קטגוריה:עופות יערות הגשם האפריקאים
הר ת'ור (אלסקה)

הר ת'ור (באנגלית: Mount Thor) הוא הר בהרי צ'וגאץ' במדינת אלסקה שבארצות הברית.

== גאוגרפיה ==
ההר הוא ההר השני בגובהו בהרי צ'וגאץ', וה-65 בגובהו באלסקה.
 
גובהו של ההר 3,816 מטרים מעל פני הים.

ההר מתנשא לגובה של 950 מטרים מעל סביבתו.

== היסטוריה ==
=== מקור השם ===
ההר נקרא על שמו של האל הנורדי ת'ור - שהוא אל הרעם במיתולוגיה הנורדית. שם זה נבחר בשל קולם של מפולות השלגים בהר, שמזכיר צליל רעמים.

=== הטיפוס על ההר ===
הראשונים שטיפסו על ההר היו תומאס הרינגטון "הארי" בלדוורת' (Thomas Harrington "Harry" Bludworth), וינפורד קרוסבי "דאב" בלאדוורת' הבן (.Winford Crosby "Dub" Bludworth, Jr), ג'ון וינסנט "וין" האומן (John Vincent "Vin" Hoeman), בשנת 1968.

== לקריאה נוספת ==
<div class="mw-content-ltr">• Colby Coombs, Michael Wood, [https://books.google.co.il/books?id=_4oTCgAAQBAJ&pg=PR1&lpg=PR1&dq=%22Mount+Thor%22+Alaska&source=bl&ots=rupUPLv1Un&sig=Bj7HnRg2XASVdKVB8Oi2JNvNZJo&hl=en&sa=X&ved=2ahUKEwiM293NtdzeAhWLNOwKHT21DFE4ChDoATAFegQIAhAB#v=onepage&q=%22Mount%20Thor%22%20Alaska&f=false Alaska: A Climbing Guide], PP 140-141</div>

<div class="mw-content-rtl">• הסקר הגאולוגי של ארצות הברית, [https://pubs.usgs.gov/pp/p1386k/pdf/06_1386K_chugach.pdf הרי צ'וגאץ']</div>

== קישורים חיצוניים ==
* [https://bivouac.com//MtnPg.asp?MtnId=13317 הר ת'ור] באתר אנציקלופדיית ההרים הקנדית.
* [https://alaska.guide/Mountain/Mount-Thor מפה טופוגרפית של אזור הר ת'ור]
* [http://www.peakbagger.com/peak.aspx?pid=442 הר ת'ור] באתר peakbagger
* [https://peakvisor.com/adm/alaska.html הר ת'ור] באתר peakvisor
* [https://www.stockalpine.com/posts/mt-thor-of-the-chugach.html תיאור הטיפוס על הר ת'ור ותצלומי הטיפוס]
* [https://www.yr.no/place/USA/Alaska/Mount_Thor/ תחזית מזג אוויר עדכנית ארוכת טווח עבור הר ת'ור]
** [https://www.yr.no/place/USA/Alaska/Mount_Thor/statistics.html סטטיסטיקות מזג אוויר עבור הר ת'ור]

==הערות שוליים==

ת'ור
ड

הגיית האות ड
ड - דַּ'ה היא האות ה-24 והעיצור ה-13 (לאחר ठ) באלפבית הדוונאגרי. אות זו נהגית כעיצור מכתשי, סותם, קולי כפוף (/ɖ/), כלומר כעין ד' כפופה (ɖa). האות הבאה היא ढ.

קטגוריה:אלפבית דוונאגרי
ढ

ढ - דְּ'הַה היא האות ה-25 והעיצור ה-14 באלפבית הדוונאגרי (אחרי ड). אות זו היא עיצור כפוף וכמעט זהה לאות הקודמת ड, אך בשונה ממנה, היא עיצור מנושף, כלומר היא מלווה בצליל נשיפה – h ונהגית כעיצור מכתשי, סותם, קולי כפוף מנושף, כלומר ɖha (עם דגש על ה-h).
האות הבאה היא ण.הגיית האות ढ

קטגוריה:אלפבית דוונאגרי
רבנדל אמזונאס ענק

רבנדל אמזונאס ענק (שם מדעי: Scolopendra gigantea) הוא מין הנדל הגדול ביותר בעולם. הוא מצוי בטבע באמריקה הדרומית ובמספר איים קרובים כמו האיים הקריביים.

אורכו של הנדל הגדול ביותר הגיע לאורך 30 סנטימטרים, אך מרבית הנדלים מגיעים לאורך 26 סנטימטר. הוא בעל 21–24 זוגות רגליים וצבעו אדום-חום. הנדל מתנשל פעמים רבות לפני בגרותו, וכל נשל הוא מוציא זוג רגליים נוסף. נקבת הנדל מטילה ביצים ושומרת עליהם עד הבקיעה.

נדל זה נמצא באמריקה הדרומית ובאיים שלידם בארובה, קוראסאו, קולומביה, ונצואלה (לרבות האי מרגריטה) וטרינידד, ושייך לאותו הסוג של רבנדל ארסי, המצוי בישראל. נדלים נוספים נמצאו בסנט תומאס, האיטי, הרפובליקה הדומיניקנית, פוארטו ריקו, מקסיקו והונדורס, אך לא זוהו כשייכים למין. הנדל חי ביערות גשם לחים או יערות גשם יבשים.

בשל גודלו הוא מסוגל לטרוף באמצעות טפריו הגדולות איתם הוא מזריק לטרפו ארס קטלני, לא רק חסרי חוליות כמו שאר הנדלים אלא לטרוף חולייתנים קטנים. הוא ניזון מחרקים גדולים, עכבישים כמו טרנטולות ועקרבים וגם מצפרדעים קטנות, לטאות ונחשים קטנים, עופות, עכברים ואף מעטלפים. בכמה מערות בהם מושבות עטלפים ישנם נדלים המטפסים על תקרת המערה ומחכים שעטלף יעופף תחתיהם ואז חוטפים אותו עם כמה מרגליהם הקדמיות.

נשיכתו קטלנית לאדם, והוא יכול להרוג גם חיות גדולות. בעבר נרשם מקרה מוות בוונצואלה של ילד בן 4 שננשך מנדל שהסתתר בתוך בקבוק קולה פתוח.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:נדלים
קטגוריה:ברזיל: פרוקי-רגליים
קטגוריה:פרוקי-רגליים ביער האמזונאס
קטגוריה:בעלי חיים שתוארו ב-1758
יאניס ספרופולוס

יואניס (יאניס) סְפֵרוֹפּוּלוֹס (ביוונית: Ιωάννης (Γιάννης) Σφαιρόπουλος; נולד ב-21 במרץ 1967 בסלוניקי שביוון) הוא כדורסלן עבר ומאמן כדורסל יווני המאמן את הכוכב האדום בלגרד מהליגה האדריאטית והיורוליג.
==קריירה כשחקן==
ספרופולוס החל לשחק כדורסל במסגרת הנוער של קבוצת אפולון קלמריאס בגיל 12. לאחר ששיחק שנתיים בליגה היוונית השנייה עם אפולון קלמריאס כמאמן שחקן, פרש ספרופולוס ממשחק ובגיל 21 החל לאמן במשרה מלאה.

==קריירת אימון==
לאחר שפרש ספרופולוס ממשחק בגיל 21, הוא החל מיד את קריירת האימון שלו באפולון קלמריאס שבה הוא היה שחקן. הוא אימן במועדון בין השנים 1986–1997. הוא אימן בקבוצות ילדים ובקבוצות בכירות, ובשנת 1994 החל במקביל גם לאמן את הקבוצה הבוגרת של המועדון.

ספרופולוס היה עוזר המאמן בפאוק סלוניקי בין השנים 1997–2005 (בתחילת התקופה היה עוזרו של צביקה שרף), וגם היה המאמן הזמני של הקבוצה במהלך עונת . לאחר מכן עבד בתור עוזר המאמן השני באולימפיאקוס בין השנים 2005–2008, תחת המאמנים פיני גרשון ופנאיוטיס יאנאקיס.

בשנת 2006 עבד כעוזר מאמן בקליבלנד קאבלירס במהלך ליגת הקיץ. מ-2008 ועד 2011 עבד כמאמן הראשי של קולוסוס רודוס. בשנת 2011 היה עוזר המאמן במועדון הרוסי צסק"א מוסקבה, תחת המאמן יונאס קזלאוסקאס. לאחר מכן עבד במשך תקופה קצרה כעוזר מאמן יוסטון רוקטס.

בשנת 2012 מונה למאמן פאניוניוס, ובשנת 2014 מונה למאמן של אולימפיאקוס. בשנת 2015 האריך את החוזה שלו באולימפיאקוס עד לשנת 2017. בסיום אותה עונה, לאחר שאיבד את תואר האליפות לפנאתינייקוס, חוזהו של ספרופולוס בקבוצה לא הוארך.

ב-18 בנובמבר 2018 מונה למאמנה של מכבי תל אביב, במקום נבן ספאחיה שפוטר.

בעונת 2018/2019, זכה עם מכבי תל אביב באליפות ישראל, וכן נבחר לתואר מאמן העונה בליגת העל בכדורסל.

בעונת 2019/2020, זכה עם מכבי תל אביב באליפות שנייה ברציפות וכמו כן נבחר פעם נוספת למאמן העונה.<ref></ref>

ב-15 בפברואר 2022 פוטר מתפקידו.

ב-22 באוקטובר 2023 מונה למאמן הכוכב האדום בלגרד במקום דושקו איבאנוביץ' שפוטר.

===נבחרת יוון===
ספרופולוס עבד כעוזר המאמן של נבחרת יוון בין השנים 2001–2004. הוא היה עוזר מאמן נבחרת יוון בזמן אולימפיאדת הקיץ ב-2004. הוא עבד גם כעוזר המאמן של נבחרת יוון בין השנים 2009–2010.

== תארים ==
;מכבי תל אביב
*אליפויות (3): 2018/2019, 2019/2020, 2020/2021
*גביע המדינה (1): 2020/2021
*גביע ווינר (2): 2020/2021, 2021/2022

;אולימפיאקוס
* אליפויות (2): 2014/2015, 2015/2016

==קישורים חיצוניים==

"[https://www.youtube.com/watch?v=zYjMrNIbQ1M&ab_channel=Sammordoch היווני של המכבים - המאמן שמחזיר את מכבי תל אביב לטופ]", כתבה ברשת 13, ינואר 2020.

==הערות שוליים==

קטגוריה:כדורסלנים יוונים
קטגוריה:מאמני אולימפיאקוס בכדורסל
קטגוריה:מאמני מכבי תל אביב בכדורסל
קטגוריה:מאמני כדורסל יוונים
קטגוריה:יוונים שנולדו ב-1967
द

הגיית האות द
द - דָה היא האות ה-29 והעיצור ה-18 (אחרי थ) באלפבית הדוונאגרי. המקבילה העברית הקרובה ביותר היא האות ד' (d). האות הבאה אחריה היא האות ध.

קטגוריה:אלפבית דוונאגרי
ध

הגיית האות ध
ध היא האות ה-30 והעיצור ה-19 באלפבית הדוונאגרי (אחרי द). אות זו זהה כמעט לאות הקודמת द, אך בשונה ממנה, היא עיצור מנושף, כלומר היא מלווה בצליל נשיפה – h ונהגית כ-dha (עם דגש על ה-h).
האות הבאה היא न.

קטגוריה:אלפבית דוונאגרי
כארונוזאורוס

כארונוזאורוס (שם מדעי: Charonosaurus; משמעות שמו: "הלטאה של כארון") הוא סוג של דינוזאור ממשפחת ההדרוזאוריים. דינוזאור זה דומה מאוד לפרזאורולופוס, אך הוא חי בתקופה מאוחרת יותר, סמוך להכחדת הקרטיקון הגדולה. מאובניו התגלו בשנת 2000 סמוך לנהר אמור שבין הגבול בין רוסיה לסין.

מהדינוזאור נמצאו שרידי גולגולת שנמצאה בצ'אנגצ'ון שבג'ילין, סין ומהם משוער שאורך הדינוזאור הגיע ל-10 מטרים. אורך הירך הגיע ל-1.35 מטר. גולגולתו דמתה לגולגולת הפרזאורולופוס שחי שנמצא רק באמריקה הצפונית ולפני 73 מיליון שנה. באותה תקופה שהכארונוזאורוס חי נכחדו כל ההדרוזאורים מקבוצת Lambeosaurinae באמריקה הצפונית.

יצור זה חי בדומה ורעה בעדרים בחיפוש צמחייה. נראה שנכחד בעת ההכחדה הגדולה של אחרוני הדינוזאורים.

===בתרבות===

יצור זה נראה בסדרה של ערוץ דיסקברי היום האחרון של הדינוזאורים, בו מתוארים הרגעים האחרונים של הדינוזאור.

== קישורים חיצוניים ==

אולורוטיטנים, כמה אורניתומימיים ופטרוזאורים מעופפים. מאחורה נראים 2 פרטי כארונוזאורוסים.]]

קטגוריה:לאמבאוזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2000
ब

הגיית האות ब
ब - בָּה היא האות ה-34 והעיצור ה-23 (אחרי फ) באלפבית הדוונאגרי. המקבילה העברית הקרובה ביותר היא אות ב' דגושה (b). האות הבאה אחריה היא האות भ.

קטגוריה:אלפבית דוונאגרי
भ

הגיית האות भ
भ - בְּהַה היא האות ה-35 והעיצור ה-24 באלפבית הדוונאגרי (אחרי ब). המקבילה הקרובה ביותר לאות עברית היא ב' דגושה (b) אך בשונה ממנה, היא עיצור מנושף, כלומר היא מלוות בצליל נשיפה – h ונהגית כ-bha.
האות הבאה היא म.

קטגוריה:אלפבית דוונאגרי
व

הגיית האות व
व - בָה או וַוה היא האות ה-40 והעיצור ה-31 (אחרי ल) באלפבית הדוונאגרי. המקבילה העברית הקרובה ביותר היא אות ב' רפויה או ו' עיצורית (v). האות הבאה אחריה היא האות श.

קטגוריה:אלפבית דוונאגרי
र

הגיית האות र
र - רָה היא האות ה-38 והעיצור ה-29 (אחרי य) באלפבית הדוונאגרי. המקבילה העברית הקרובה ביותר היא אות ר' מגולגלת (כבערבית וכמו בהגייה שבפי היהודים ילידי ארצות ערב וחלק מיהודי אשכנז). האות הבאה אחריה היא האות ल.

==קישורים חיצוניים==

קטגוריה:אלפבית דוונאגרי
ארמותריום

ארמותריום (שם מדעי: Eremotherium; מילולית: "בהמה סוליטרית") הוא סוג של עצלן נכחד מקבוצת עצלני הקרקע מסדרת הפילוסאים שחי בסוף הפליוקן ואף בתחילת ההולוקן, מלפני 4.9 מיליון שנה עד לפני 11,000 שנה, באמריקה הצפונית ואמריקה הדרומית מקנדה עד ברזיל. ככל הנראה הוא היגר צפונה בעת פתיחת המעבר הצפוני לאמריקה הדרומית.

== מאפיינים ==
עצלן זה היה כבד בהרבה מהעצלנים המודרניים. הוא הגיע לאורך 6 מטר ושקל מעל 3 טון מטרי. הוא דמה למגתריום העצום והיה קרוב משפחתו שחי לצידו. יצור זה היה בעל כפות רגליים קדמיות בעלות טפרים גדולים מאוד איתם הוא הוריד ענפים מבין העצים. בניגוד לעצלנים המודרניים הוא היה כבד מכדי לטפס.

לא ברור מדוע הוא נכחד אך ייתכן שהפלאו-אינדיאנים, אשר הגיעו לאמריקה לפני 12,000 שנה, אחראים לחלק מההכחדה.

== בתרבות ==
יונק זה הופיע במשחק עולם היורה: המשחק.

==מינים==
נמצאו מעצלן זה 3 מינים. הראשון מביניהם התגלה ב-1842:
* Eremotherium laurillardi
* Eremotherium eomigrans
* Eremotherium rusconi

==קישורים חיצוניים==

קטגוריה:מגתריים
קטגוריה:מגה-פאונה של הפליסטוקן באמריקה הדרומית
קטגוריה:מגה-פאונה של הפליסטוקן באמריקה הצפונית
קטגוריה:יונקים שחיו בפליסטוקן באמריקה הדרומית
קטגוריה:יונקים שחיו בפליסטוקן באמריקה הצפונית
קטגוריה:יונקים שנכחדו בהולוקן
य

הגיית האות य
य - יַה היא האות ה-37 והעיצור ה-28 (אחרי म) באלפבית הדוונאגרי. המקבילה העברית הקרובה ביותר היא י' עיצורית (y באנגלית). האות הבאה אחריה היא האות र.

קטגוריה:אלפבית דוונאגרי
מגיסטותריום

מגיסטותריום (שם מדעי Megistotherium; מיוונית עתיקה: "megistos" - הגדול ביותר, "therion" - בהמה. הוא סוג של יונק טורף קדום ממשפחת ההאיניילוריים ולשעבר מההאינודונים שהיה קרוב להאינדון שחי בתחילת המיוקן לפני 11–23 מיליון שנה. סוג זה כלל מין יחיד - Megistotherium osteothlastes: ופירושו: "osteon" - עצם ו-"thlaston" - מרסק. כלומר: "הבהמה מרסקת העצמות הגדולה ביותר".

==תיאור וממצאים==
מאובניו של טורף זה תוארו לראשונה ב-1973 והתגלו במצרים, לוב, אנגולה, נמיביה וקניה.

בדומה להאינדונים נוספים הוא היה בעל גולגולת גדולה ביותר יחסית לגוף, באורך 66 סנטימטר. המשקל של היצור הגיע למעל 500 ואף 800 קילוגרם ואורכו הגיע ל-3–4 מטר והוא היה אחד מטורפי היבשה הגדולים ביותר. הוא היה בעל שיניים טוחנות רחבות איתם שיסע בשר ועצמות והוא היה בעל עוצמת נשיכה חזקה מאוד. הוא לא היה שייך לסדרת הטורפים, אך היה קרוב אליהם. הסוג Hyainailurus יכול להיות מוטל בספק ומוכלל בסוג זה עקב מבנה השיניים הדומה שלהם. מאובניו של סוג זה נמצאו באירואסיה, כך שכנראה גם המגיסטותריום חי שם.

==אורח חיים==
כשהמגיסטותריום חי האזור של מדבר סהרה בו נמצא היה מכוסה בערבות ואגמים שסביבם התקיימה פאונה של בעלי חיים רבים ששימשו לו לטרף. המגיסטותריום היה טורף פעיל או אולי אוכל נבלות של יונקים גדולים. מאובנים של פילים קדומים ממשפחת הגומפותריומיים נמצאו עם סימני נשיכה של היצור בעצמותיהם, כך שייתכן שהם היוו מקור מזון עיקרי שלו.

== בתרבות ==
יונק זה הופיע במשחק עולם היורה: המשחק.

==קישורים חיצוניים==

מגיסטותוריום (באדום) לצד יצורים פרהיסטוריים שונים בהשוואה לאדם

קטגוריה:האיניילוריים
קטגוריה:מגה-פאונה של הנאוגן באפריקה
קטגוריה:מגה-פאונה של הנאוגן באירואסיה
קטגוריה:יונקים שחיו במיוקן באפריקה
קטגוריה:מאובני טקסונים שתוארו ב-1973
קטגוריה:קניה: מאובנים
אורטינותריום

אורטינותריום (שם מדעי: Urtinotherium) הוא סוג של יונק נכחד מהסדרה מפריטי פרסה שהשתייך למשפחה הנכחדת הירקודונתיים. הוא חי בתקופת האאוקן ובתחילת האוליגוקן, לפני 35–47 מיליון שנה. שמו ניתן על שם "אזור אורטין אבו" (Urtyn Obo) שבמונגוליה הפנימית שם נמצא ב-1963. השם "Therium" פירושו "בהמה". מאובנים נוספים של היצור התגלו בצפון סין, במונגוליה, בקזחסטן וככל הנראה גם בטרנסילבניה שברומניה.

יצור זה היה קרובו של הפרצרתריום, שהיה יונק היבשה הגדול ביותר מעולם, ושניהם השתייכו למשפחת ההירקודונתיים הקרובה לקרנפים המודרניים. לא נתגלה שלד שלו, אך נמצאה לסת תחתונה באורך 71.5 ס"מ והיא דמתה מאוד ללסת הפרקרתריום, מה שגורם להשערה שהאורטינותריום דמה לו בגודלו. השיניים היו חותכות רחבות המצויות במרכז הלסת ושימשו ללעיסת עלים, בדומה לקרנפים. קצה הלסת הייתה שפופה מעט ואולי דמתה לחדק. מבנה השיניים מרמז שהיה קרוב לסוגים קדומים יותר כמו ה-Juxia, אך היה שלב מעבר לפרקרתריום.

==התנהגות==
הקרנף הקדום היה אוכל עלים מהעצים שהשתמש בצווארו הארוך כדי לקטוף עלים מהעצים. בשל גודלו היה, ככל הנראה, חסר טורפים טבעיים, אך היה נאלץ ללדת גור יחיד ולטפל בו במשך זמן ממושך לבגרות.

==קישורים חיצוניים==

קטגוריה:הירקודונתיים
קטגוריה:מפריטי פרסה שחיו באאוקן
קטגוריה:מפריטי פרסה שחיו באוליגוקן
קטגוריה:מגה-פאונה של הפלאוגן באירואסיה
קטגוריה:יונקים שחיו בפלאוגן באסיה
קטגוריה:מאובני טקסונים שתוארו ב-1963
ארמיית המשמר המשוריינת השנייה

ארמיית הטנקים השנייה (ברוסית: гвардейская танковая армия я-2) היא ארמייה משוריינת של הכוחות המזוינים של הפדרציה הרוסית. לקחה חלק במלחמת העולם השנייה ולאחר המלחמה הייתה מוצבת כחיל מצב בגרמניה המזרחית. הארמייה פורקה בשנת 1998, כמה שנים לאחר פירוק ברית המועצות בגלל קיצוצים בתקציב הביטחון הרוסי וארגון מחדש של הצבא, אך הוקמה מחדש ב-2001.

במהלך מלחמת העולם השנייה הארמייה לקחה חלק במבצעים רבים וחשובים של הצבא האדום במהלך המלחמה. היא לחמה בקרב קורסק ומבצעים רבים אחרים.

על הצטיינותה בקרבות קיבלה את תואר הכבוד "ארמיית משמר" ואף הוענק לה עיטור הדגל האדום בשנת 1968.

לאחר מלחמת העולם השנייה, הייתה חלק מחיל המצב הסובייטי בגרמניה המזרחית. בשנת 1993 היא הועברה לשטחי הפדרציה הרוסית.

==היסטוריה==
היחידה הוקמה לראשונה בינואר 1943 במהלך מלחמת העולם השנייה על בסיס מפקדת ארמיית עתודה השלישית. היא הוצבה בגזרת חזית בריאנסק אך כבר בפברואר 1943 העוברה לחזית המרכז. במהלך קיץ 1943 היא השתתפה בקרב קורסק. בספטמבר 1943 הארמייה הועברה לעתודה. בינואר 1944 היא נכללה בכוחות של חזית האוקראינית הראשונה והשתתפה בקרב קורסון-צ'רקאסי. בסוף פברואר היא הועברה לגזרת החזית האוקראינית השנייה והמשיכה את התקדמותה מערבה. לקראת סוף אביב 1944 הגיעה הארמייה עד לפאתי העיר יאשי. ביוני 1944, במסגרת ההכנות לקראת מבצע בגרטיון, היא הועברה תחת פיקוד החזית הבלארוסית הראשונה. בשלב זה כללה הארמייה 32 אלף חיילים ו-425 טנקים ותותחים מתנייעים. 

במהלך המחצית השנייה של 1944 היא המשיכה להתקדם מערבה בשטחי פולין, ביולי 1944 היא נכנסה לעיר לובלין. בסוף יולי 1944 היא לחמה בגזרת ורשה. בקרבות אלו היא איבדה כ-300 טנקים ובספטמבר 1944 הוצאה מקו החזית והועברה לעורף להתאוששות והשלמת אבדות. באוקטובר 1944 הארמייה חזרה לחזית הלחימה. ב-20 בנובמבר 1944 לארמייה הוענק תואר כבוד "משמר".

יחידות הארמייה חזרו לגזרת ורשה ולקחו חלק פעיל במתקפה סובייטית באזור. בינואר 1945 הם פרצו קווי ורמאכט ותוך 15 ימים התקדמו 700 ק"מ מערבה. בהמשך הם השתתפה בקרב ברלין.

לאחר המלחמה, נותרה בגרמניה ככוח כיבוש שהפך עם הזמן לחיל מצב קבוע של כוחות ברית ורשה.

==מפקדים==
* פרוקופי רומננקו (ינואר 1943 - פברואר 1943)
* אלכסיי רודין (פברואר 1943 - ספטמבר 1943)
* סמיון בוגדנוב (ספטמבר 1943 - יולי 1944)
* אלכסיי רדזיאבסקי (יולי 1944 - ינואר 1945)
* סמיון בוגדנוב (ינואר 1945 - מאי 1945)

== קישורים חיצוניים ==

* [http://samsv.narod.ru/Arm/at02/arm.html ארמיית טנקים השנייה] באתר samsv 
* [http://samsv.narod.ru/Arm/atg02/arm.html ארמיית המשמר המשוריינת השנייה] באתר samsv 

2
טנקים
קטגוריה:זירת מזרח אירופה במלחמת העולם השנייה
ארמייה 2
קטגוריה:מקבלי עיטור הדגל האדום
ארמייה 2
AJS Silver Streak

AJS Silver Streak הוא אופנוע מתוצרת יצרנית המכוניות והאופנועים AJS (שם מלא: "A. J. Stevens & Co. Ltd "), אשר נרכשה בשנת 1931 על ידי יצרנית האופנועים Matchless אשר יוצר בבריטניה בין השנים 1938–1939.

לדגם ה-"AJS Silver Streak" היה מרווח קרקעי גבוה ומגן ארכובה משמעותי שהפך אותו לאופנוע תחרותי טוב.

==מנועי ==
* 248 סמ"ק
* 348 סמ"ק
* 498 סמ"ק

== תמונות ==
<gallery mode="packed" heights="140">
קובץ:AJS zijspanfabriek.jpg | מבט לאולם הרכבת "סירות לאופנועים" במפעל היצרן "AJS" (שם מלא: "A. J. Stevens & Co. Ltd")
קובץ:Matchless-Logo.jpg | לוגו יצרנית האופנועים "Matchless" אשר רכשה בשנת 1931 את "A. J. Stevens & Co. Ltd"
</gallery>

==ראו גם==
* AJS מודל D

==לקריאה נוספת==
* [https://www.ebay.co.uk/itm/AJS-SILVER-STREAK-MODEL-18-1938-VINTAGE-CLASSIC-MOTORCYCLE-BIKE-1930S-PICTURE-/312105270058 דגם "AJS Silver Streak" - תמונה] (ebay.co.uk/itm/AJS-SILVER-STREAK-MODEL-18-1938)

==קישורים חיצוניים ==

* 

==הערות שוליים==

קטגוריה:אופנועים
קטגוריה:כלי רכב שהושקו ב-1938
קטגוריה:הממלכה המאוחדת: תחבורה
TMC

TMC הוא ערוץ הבידור המרכזי של מונקו.

== היסטוריה ==
הערוץ הוקם בשנת 1954 ונחנך על ידי רנייה השלישי, נסיך מונקו והוא אחד מערוצי הטלוויזיה הפרטיים הראשונים באירופה, שידוריו הראשונים עסקו בעיקר במשפחת המלוכה של המדינה. בעקבות הסכם בין הנסיך לבין נשיא צרפת פרנסואה מיטראן ניתן היה לשדר את הערוץ גם במונפלייה ובכך הגדיל משמעותית את מספר צופיו.

ב-1987 הפך הערוץ זמין ברחבי צרפת, בין תוכניות הערוץ נמנית התוכנית "Monacoscope" המביאה חדשות אודות הפוליטיקה והספורט של מונקו.

הערוץ נמצא בבעלות משותפת של חברת המדיה הצרפתית "TF1 Group", חברת "Mediawan Thematics" וממשלת מונקו.

עד לשנת 1995 היה הערוץ חבר באיגוד השידור האירופאי כחלק מתחנת השידור של "Radio Monte Carlo".

== קישורים חיצוניים ==

* 

קטגוריה:מונקו: תרבות
קטגוריה:ערוצי טלוויזיה
טיסה 103 של בודהה אייר

טיסה 103 של בודהה אייר הייתה טיסת סיור בשמי נפאל לצד הרי ההימלאיה שהתרסקה בגבעת קוטאדה בסמוך לקטמנדו, נפאל, ב-25 בספטמבר 2011. כל 19 הנוסעים ואנשי הצוות נהרגו. המטוס המעורב בתאונה היה מסוג ביצ'קראפט 1200D של חברת בודהה אייר בשירות טיסה בשמי נפאל לצד הרי ההימלאיה. המטוס התרסק בגבעה סמוכה לנמל התעופה הבינלאומי טריבהוואן כשניסה לנחות בתנאי מזג אוויר לא נאותים. 
זו הייתה התקרית היחידה של החברה בה נהרגו נוסעים.

16 הנוסעים על גבי המטוס, כללו 10 הודים, יפני אחד, 2 אמריקאים ו-3 נפאלים. כולם נהרגו בזירת התאונה, מלבד אחד שחולץ אך מת בדרכו לבית החולים.

==ממצאי החקירה==
מתוך ממצאי חקירת האירוע עלה כי המטוס מסוג ביצ'קראפט 1900D היה בן 13 שנה. חקירות ראשוניות העלו כי המטוס טס טיסת VFR וכי כ-2 דקות לפני הנחיתה הוא נכנס בתוך עב ענן, מה שהגביל את תנאי הראות של הטייסים והתרסק בגובה של 1,645 מטר. פקחי הטיסה וחברי צוות החקירה טוענים כי הסיבה להתרסקות הייתה שגיאת טייס.

==ראו גם==
* טיסה 103 של יטי איירליינס

==קישורים חיצוניים==

בודהה אייר, 0103
בודהה אייר, 0103
בודהה אייר, 0103
קטגוריה:נפאל: תעופה
יוסי ניסן

יוסי (יוסף) ניסן (נולד ב-9 ביוני 1969) הוא פוליטיקאי ישראלי שכיהן כראש המועצה המקומית להבים (2018–2024).

==ביוגרפיה==
ניסן גדל בשכונה ה' בבאר שבע. הוא בנם של יהודית, פקידה ראשית בפיקוד דרום בשירות קבע משך כ-30 שנה ואריק ניסן שהיה סגן ראש העיר באר שבע, ומזכיר מועצת הפועלים. הוא בוגר תואר ראשון בכלכלה ומנהל עסקים מאוניברסיטת בן-גוריון.

ניסן מתגורר ביישוב להבים משנת 2002. בשנת 2003 התמודד לראשונה בבחירות, ועמד בראש סיעת "להבים שלנו" שהשיגה שני מושבים. בבחירות אלה התמודד גם על ראשות המועצה המקומית וקיבל 33% מהקולות.

בבחירות בשנת 2008 בחר שלא להתמודד על ראשות המועצה והמשיך לכהן לאחריהן כחבר מועצה. בבחירות 2013 התמודד על ראשות המועצה ושוב זכה ב-33% מהקולות, שני לראש המועצה הנבחר אלי לוי שזכה ב-41% מהקולות.

בשנת 2017 הגישו נגדו גילי ויואל עזריה וחברות שבשליטתם תביעת דיבה שבה דרשו פיצוי בשך שני מיליון ש"ח, עקב פוסט שפרסם בפייסבוק בעניינם. בית המשפט דחה את התביעה על הסף, קבע שזו תביעת השתקה, וחייב את התובעים בהוצאות משפט בסך 100,000 ש"ח.

בבחירות לרשויות המקומיות בשנת 2018 זכה ניסן לתמיכת מפלגת העבודה ונבחר לתפקיד ראש המועצה ברוב של 63 אחוזים עד 2024.

בתפקידו האחרון שימש ניסן כמנהל הרשות לנהיגה ספורטיבית מיום הקמתה. לפני כן היה יועץ כלכלי לשר התחבורה ודירקטור מטעם המדינה במכון וינגייט.

בעבר היה שחקן כדורסל בליגות הנמוכות. הוא שיחק בהפועל באר שבע, מכבי באר שבע, בית"ר באר שבע ובנס ציונה.

בבחירות למועצת להבים שהתקיימו ב-27 בפברואר 2024 הפסיד לאלעד ארזי שקיבל 51.9% מהקולות לעומת כ-48.1% לניסן.

ניסן נשוי לאורלי ואב לשלושה.

==קישורים חיצוניים==
* שרון טל, [https://www.b7net.co.il/mobile/בחירות-2018/ראש-המועצה-החדש-של-מיתר-שמעון-מזוז-הגיע-הרגע-לפרוע-את-השטרות-326510/2 "דרך חדשה": מה מתכנן יוסי ניסן ליישוב להבים?], באתר באר שבע נט, 8 ביוני 2018

==הערות שוליים==

קטגוריה:ראשי מועצת להבים
קטגוריה:כדורסלנים ישראלים
קטגוריה:כדורסלני הפועל באר שבע
קטגוריה:בוגרי אוניברסיטת בן-גוריון בנגב
קטגוריה:באר שבע: כדורסלנים
קטגוריה:ישראלים שנולדו ב-1969
שמעון מזוז

שמעון מזוז (נולד בשנת 1955 בתוניסיה) הוא איש ציבור, כלכלן ישראלי.

==ביוגרפיה==
מזוז נולד בספקס שבתוניסיה להוריו עמוס וטיטה. את השכלתו היסודית קנה בבית הספר אליאנס בעירו. עלה ארצה בשנת 1969 לשכונה ד' בבאר שבע. למד בתיכון מקיף ג' בעיר. 

בוגר תואר ראשון בכלכלה ומנהל עסקים מאוניברסיטת בן-גוריון בנגב. בעבר ניהל מפעל בטון גדול בבאר שבע. בעל רישיון תעופה ומשמש כטייס חובב.

בשנת 1991 עבר להתגורר במיתר. בשנת 2008 נבחר לחבר המועצה המקומית, עד לשנת 2013. 

במשך כ-18 שנה שימש כגזבר עיריית דימונה, ועד שנת 2017 שימש גם כמנכ"ל החברה הכלכלית בעיר. 

בבחירות המוניציפליות בשנת 2009 התמודד על ראשות המועצה המקומית והפסיד לאבנר בן-גרא, אך המשיך לכהן כחבר מועצה. בבחירות בשנת 2018 התמודד מול בן-גרא וחברי המועצה חדוה שקד ושמעון פרץ, זכה במקום השני ועלה לסיבוב השני, בו גבר על פרץ ברוב של 51.73 אחוזים, ונבחר לראשות המועצה.

בשנת 2020 פרסם פרץ, המשמש כיו"ר האופוזיציה במועצה, פרסומים בעמוד הפייסבוק שלו, מהם משתמע כי מזוז נהג בשחיתות בפרויקט של היזם יגאל דמרי, במכרז להחלפת פנסי רחוב במועצה ועוד. מזוז הגיש תביעת לשון-הרע כנגד פרץ. 

בשנת 2021 הצטרף למפלגת "תקווה חדשה".

בבחירות ב-2024 התמודד לכהונה נוספת והפסיד לשמעון פרץ לאחר שקיבל 24.95% לעומת 42% לפרץ.

==חיים אישיים==
נשוי לרחל, מורה, ואב לארבעה ילדים. בנו הוא עורך הדין המצליח אדיר מזוז ובן-דודו הוא ניצב פרץ עמר, מפקד מחוז תל אביב במשטרת ישראל.

==הערות שוליים==

קטגוריה:ראשי מועצת מיתר
קטגוריה:ישראלים ילידי תוניסיה
קטגוריה:עולים בשנות ה-1960
קטגוריה:פעילי מפלגת תקווה חדשה
קטגוריה:בוגרי תיכון מקיף ג' (באר שבע)
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1955
אינדיאן איירליינס

אינדיאן איירליינס (בהינדית: इंडियन एयरलाइंस, באנגלית: Indian Airlines) או אינדיאן הייתה חברת הדגל של הודו יחד עם אייר אינדיה, עד אשר התמזגה לאייר אינדיה ב-26 בפברואר 2011. החברה התמקדה בעיקר בהפעלת טיסות ליעדים פנימיים, אך כללה גם טיסות ליעדים בינלאומיים במדינות שכנות באסיה.

==תולדות החברה==
לאחר הלאמת תעשיית התעופה ההודית ב-15 ביוני 1953, הוקמו שתי חברות תעופה חדשות: אייר אינדיה עבור טיסות בינלאומיות, ואינדיאן איירליינס עבור טיסות פנימיות. ב-1 באוגוסט 1953, החלה אינדיאן איירליינס לתפעל את טיסותיה הראשונות עם צי של 99 מטוסים. 

בנובמבר 1976, נמסר מטוס האיירבוס A300 לחברה והייתה לחברת התעופה הראשונה באסיה עם מטוס נוסעים מסוג זה. ביוני 1989, נמסרו לחברה 19 מטוסי איירבוס A320. 

בדצמבר 2005, עוצב לחברה לוגו חדש תחת שם מקוצר יותר - אינדיאן, והפך לשמה הרשמי של החברה.

ב-2007, החלו שתי החברות בתהליך של מיזוג תחת קוד יאט"א משותף. צעד זה נוזם כדי ליצור חברה חזקה וחסינה, אשר תוכל להתחרות בהצלחה נגד חברות בתחרות הגוברת בענף התעופה. בפברואר 2011, התמזגו שתי החברות לחברה אחת - אייר אינדיה, תחת קוד יאט"א משותף.

==צי המטוסים==
החברה הפעילה צי של מטוסים בעיקר ממשפחת מטוסי האיירבוס A320.

*24 איירבוס A319 - 100
*33 איירבוס A320 - 200
*20 איירבוס A321 - 200 (תחת סמל חברת אייר אינדיה)

מטוס איירבוס A320 בסכמת הצביעה הישנה
מטוס איירבוס A320 בסכמת הצביעה החדשה מ-2005

==קישורים חיצוניים==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות תעופה הודיות
קטגוריה:חברות תעופה שנסגרו
קזווין (עיר)

קזווין (בפרסית: قزوین) היא עיר הבירה של מחוז קזווין באיראן. למשך מעל 40 שנה (1555–1598) הייתה קזווין עיר הבירה של האימפריה הספווית. כיום ידועה העיר כעיר הבירה הקליגרפית של איראן. העיר ידועה גם בשל הבקלווה, דפוסי שטיח, משוררים והשפעת האתנולקט הפהלוי על המבטא הפרסי המקומי.
העיר ממוקמת בצפון איראן, 165 ק"מ צפונית-מערבית לטהראן, בגובה 1,278 מטר מעל פני הים.

==היסטוריה==
ממצאים ארכאולוגיים מעידים על התיישבות באזור זה לפני כ-9,000 שנה. שם העיר קזווין נגזר משמם של אנשי כספיאן , אשר על שמם נקרא גם הים הכספי. העיר הנוכחית הוקמה ככל הנראה על ידי שאפור השני כשבנה לעצמו טירה על מנת להשליט סדר באזור.

בשנת 644, נכבשה העיר על ידי ערבים. העיר נחשבת כאחת מ"ערי הספר" המוסלמיות דהיינו כעיר קדושה שאיננה מכה מדינה או ירושלים.<ref></ref> במהלך הפלישה המונגולית במאה ה-13 נפלה העיר לידי המונגולים ונחרבה על ידי הולאגו חאן.

מ-1548 עד 1598, קזווין הייתה עיר הבירה של האימפריה הספווית.

במהלך מלחמת העולם הראשונה ומלחמת העולם השנייה, הופצצה העיר בידי ברית המועצות. בשנת 1921, הוביל רזא ח'אן יחידת פרשים מקזווין לטהראן להפיכה צבאית וייסד את שושלת פהלווי.

<gallery>
Kantur church.jpg|הכנסייה הרוסית
Qazvin - Chehel Sotun.jpg|ארמון צ'הל סותון בקזווין
Qazvin - Masjid-e Jomeh - gate.jpg|המסגד העתיק
Kharaghan.jpg|מגדלי ח'רקאן
</gallery>

==אתרים==
* מיימון קלעה - שרידי מבנה מסוף התקופה הסאסאנית
* ארמון צ'הל סותון - מבנה מתקופת שאה תהמאספ. כיום הוא מאכלס את מוזיאון הקליגרפיה
* המסגד העתיק של קזווין - נבנה בפקודת הארון א-רשיד על בסיס מקדש אש קדום
* מגדלי ח'רקאן - שני מבני מאוזוליאום מהתקופה הסלג'וקית בהם קבורים שני נסיכים סלג'וקים
* הכנסייה הרוסית - נבנתה ב-1905 לרווחת הנוצרים שעבדו בעיר
* מוזיאון החקלאות
* חמאם בלוור

==קישורים חיצוניים==

* 
* 

== הערות שוליים ==

קטגוריה:איראן: ערים
קטגוריה:פרובינציות איראן: ערי בירה
קטגוריה:יישובים שהוקמו במאה ה-3
Me and Bobby McGee

Me and Bobby McGee ("אני ובובי מק'גי") הוא שיר מאת קריס קריסטופרסון ופרד פוסטר. במקור בוצע השיר על ידי רוג'ר מילר ב-1969, אך הוא התפרסם בעקבות ביצועה של ג'ניס ג'ופלין (שירה וגיטרה) שראה אור רק לאחר מותה, בינואר 1971 והוא אחד השירים המזוהים עמה ביותר. השיר הגיע לראש מצעד בילבורד הוט 100 ושהה בו שבועיים במרץ 1971 (היה זה השיר השני בהיסטוריה שהגיע לראש המצעד לאחר מות מבצעו, הראשון היה Sittin' On The Dock of the Bay מאת אוטיס רדינג ב-1968). במצעד השנתי של אותה שנה הגיע השיר למקום ה-11. בנוסף הקליטו את השיר אמנים נוספים, בהם גרייטפול דד, קני רוג'רס, גורדון לייטפוט, ג'רי לי לואיס, ג'וני קאש, קריסטופרסון עצמו ועוד. בשנת 2002 הוכנס השיר להיכל התהילה של פרס גראמי.

== סיפור השיר ==
השיר מספר על זוג נוודים הנודדים בטרמפים ברחבי דרום ארצות הברית. השיר מתחיל בטרמפ מבאטון רוז' לניו אורלינס בלואיזיאנה, ובהמשך מתואר מסע שעובר בדרך מקנטקי לקליפורניה, שם נפרדות דרכיהם ליד העיר סלינאס. במילים המקוריות של קריסטופרסון בובי היא אישה, אך כיוון שהשם "בובי" יכול להיות של גבר או אשה, ניתן לשיר את השיר בהיפוך תפקידים כך שבובי הוא גבר תוך שינוי מילים ספורות, כפי שעשתה ג'ופלין בגרסה שלה.

== בעברית ==
בעברית שרה את השיר גל דה פז, שתרגמה אותו גם להוויה הישראלית בשם "קובי שלי".

השיר מוזכר בשירו של נמרוד גאון "שיר חייל", שבוצע על ידי שלמה ארצי באלבומו "דרכים" ("בלוז ישן על בובי מק'גי").

==קישורים חיצוניים ==

* [https://www.azlyrics.com/lyrics/janisjoplin/mebobbymcgee.html מילות השיר בגרסה של ג'ניס ג'ופלין], באתר AZLyrics 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שירי 1971
קטגוריה:שירים שהתפרסמו לאחר מות מבצעיהם
קטגוריה:שירים באנגלית
קטגוריה:שירים על נהיגה במשאית
קטגוריה:שירים על ניו אורלינס
קטגוריה:שירי בלוז
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת קולומביה רקורדס
Doing It

"Doing It" (בעברית: עושה את זה) הוא סינגל שהוקלט על ידי הזמרת הבריטית צ'ארלי XCX, ביחד עם הזמרת-יוצרת הבריטית ריטה אורה. השיר יצא לאור ב-12 בינואר 2015, כסינגל השלישי מתוך האלבום Sucker, של צ'ארלי XCX.

עם יציאתו נכנס השיר אל המקום הראשון במדיה פורסט, והשמיני במצעד הסינגלים הבריטי.

== רקע וכתיבה ==
השיר נכתב והופק על ידי צ'ארלי XCX, אריאל ראצ'שייד, ג'ארד רוג'רס, נוני באו וכולי. השיר הוא שיר בסגנון הסינת'פופ, והדאנס-פופ. עם השיר הופיעה צ'ארלי לראשונה בתוכנית הטלוויזיה האמריקאית "ג'ימי קימל לייב!".

הווידאו קליפ של השיר הועלה ליוטיוב ב-20 בינואר 2015.

== רשימת השמעה ==
* הורדה דיגיטלית

# Doing It" – 3:48"
* הורדה דיגיטלית

# Doing It" – 3:48"
# "Doing It" (רמיקס מאת מנהטן קליק) – 3:38
*הורדה דיגיטלית - רמיקסים

# "Doing It" (רמיקס מאת איי. ג'י. קוק) – 4:00
# "Doing It" (רמיקס מאת ווסטפונק) – 3:23

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!בריטניה (BPI)
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!בריטניה
|12 בינואר 2015
| rowspan="2" |רדיו להיטים
|אסיילום • אטלנטיק
|
|-
!ארצות הברית
|3 בפברואר 2015
|אטלנטיק • RRP
|
|-
!אירלנד
|6 בפברואר 2015
| rowspan="2" |הורדה דיגיטלית
| rowspan="2" |אסיילום • אטלנטיק
|
|-
!בריטניה
|8 בפברואר 2015
|
|}

== קישורים חיצוניים ==

== הערות שוליים ==

קטגוריה:שירי צ'ארלי XCX
קטגוריה:שירי ריטה אורה
קטגוריה:שירים באנגלית
קטגוריה:שירים שנכתבו על ידי צ'ארלי XCX
קטגוריה:שירים שנכתבו על ידי נוני באו
קטגוריה:שירי לפידים
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת אסיילום רקורדס
סמירה ורה-קרוז

סמירה ורה-קרוז (בפורטוגזית: Samira Nandi Marques Vera-Cruz Pinto, נולדה ב-11 בספטמבר 1990) היא במאית, מפיקה, עורכת, ותסריטאית קולנוע מכף ורדה.

הבכורה שלה כבמאית הייתה בסרט הקצר "Buska Santu" ב-2016, איתו השתתפה בפסטיבלי הקולנוע של כף ורדה (CVIFF) והפסטיבל הבינלאומי סינמה פלאטו.

== ביוגרפיה ==
ורה-קרוז נולדה בעיר מינדלו שבכף ורדה, להורים ורדיאנים ואנגולים. היא ביטאה בגיל צעיר רצון לכתוב וליצור. בטרם ידעה לכתוב, היא יצרה סדרת קומיקס, וביקשה מאמה לכתוב את הנרטיב.

היא גדלה בין הערים Mindelo, פראיה, מינדלו וליסבון.

היא השלימה תואר בלימודי קולנוע, עם התמקדות בתקשורת עולמית, באוניברסיטה האמריקאית בפריז ב-2013.

היא התחילה את הקריירה שלה כעיתונאית בסוכנות הצילום של כף ורדה (ACI), ומאוחר יותר עבדה כמנהלת קשרי לקוחות ב-Greenstudio, בעיר פראיה, שבאי סנטיאגו.

היא עברה לאנגולה בתחילת 2014, שם עבדה כמפיקה באולפני Muxima Filmes שבלואנדה.

כשחזרה ב-2016 לכף ורדה, המשיכה לעבוד כמפיקה בחברת ההפקה Kriolscope, שם ביימה את הסרט הראשון שלה - "Buska Santu" - בתמיכת החברה.

בחודש נובמבר 2016, היא הקימה חברת הפקות משלה, "פאראלקס הפקות".

== פילמוגרפיה ==

*Buska Santu (2016)

:סרט קצר, בן 29 דקות. מספר את סיפורם של אב ובן על רקע מוזיקת ה-'Tabanka'. הסרט הוא מחווה לנאו-ריאליזם האיטלקי, ובפרט הסרט "גנב האופניים" של ויטוריו דה סיקה. הוא יוצר הקבלה בין סרט זה למציאות של כף ורדה, שבו נגן רחוב גונב כדי לשרוד ולהאכיל את משפחתו הקטנה.

*Hora di Bai (2017)

:סרט קצר של 20 דקות. הסרט התיעודי בוחן את טקסי פרידה בעתות המוות, באי סנטיאגו, כף ורדה.

:הסרט זכה בתחרות הסרטים הקצרים PALOP-TL שנערך לכבוד 25 שנה לאיחוד האירופי כנציג של כף ורדה.

*Sukuru (2017)

:סרט עלילתי של שעה ו-30 דקות. מספר את סיפורו של ג'יו, סכיזופרן צעיר המכור לקראק. המותחן הפסיכולוגי לוקח את הצופים לתוך מוחו של סכיזופרן ולדיאלוגים שלו עם אלוהים, עם השטן, ועם המתים.

== קישורים חיצוניים ==

== הערות שוליים ==

קטגוריה:במאיות מכף ורדה
קטגוריה:במאיות קולנוע
קטגוריה:ילידות 1990
श

הגיית האות श
श - שָׁה היא האות ה-41 (אחרי व) והראשונה מבין אותיות העיצורים השורקים באלפבית הדוונאגרי. האות היא 
עיצור בתר-מכתשי, חוכך שורק, אטום (/ʃ/), והמקבילה העברית הקרובה ביותר היא אות ש' ימנית (sh). האות הבאה אחריה היא האות ष.

קטגוריה:אלפבית דוונאגרי
ष

ष - שָׁ'ה היא האות ה-42 (אחרי श) והשנייה מבין אותיות העיצורים השורקים באלפבית הדוונאגרי. האות נהגית כעיצור בתר-מכתשי, חוכך שורק, אטום (/ʃ/), עיצור כפוף, חוכך שורק, אטום (/ʂ/) או עיצור מכתשי-חכי, חוכך שורק, אטום (/ɕ/), בהתאם לשפה המדוברת. המקבילה העברית הקרובה ביותר היא בדרך כלל אות ש' ימנית (sh). האות הבאה אחריה היא האות स.
הגיית האות ष בשונה מ-[[श]]

קטגוריה:אלפבית דוונאגרי
स

הגיית האות स
स - סַה היא האות ה-43 (אחרי ष) והשלישית מבין אותיות העיצורים השורקים באלפבית הדוונאגרי. האות היא 
עיצור בתר-מכתשי, חוכך שורק, אטום (/s/). המקבילה העברית הקרובה ביותר היא האות ס' או שׂ שמאלית (s). האות הבאה אחריה היא האות ह.

קטגוריה:אלפבית דוונאגרי
ह

הגיית האות ह
ह היא האות ה-44 (אחרי स) באלפבית הדוונאגרי. האות היא עיצור מנושף. המקבילה העברית הקרובה ביותר היא אות ה' עיצורית (h). 

קטגוריה:אלפבית דוונאגרי
הר דרבי (אנטארקטיקה)

הר דרבי או הר דארבי (באנגלית: Mount Darby) הוא הר הממוקם בין קרחון רון וקרחון מטרהורן ברכס אסגארד שבאנטארקטיקה.

גובהו של ההר 1,750 מטרים מעל פני הים.

ההר ממוקם 2 קילומטרים צפונית מערבית להר ג'י. ג'י. תומפסון. 

== היסטוריה ==
=== המקור השם ===
שמו של ההר ניתן לו על ידי המועצה הגאוגרפית של ניו זילנד, בשנת 1998.

ההר נקרא על שם מארי דארבי (Marie Darby), ביולוגית ימית שעבדה במוזיאון קנטרברי בקרייסטצ'רץ' שבניו זילנד, אשר בשנת 1998 חקרה את מצר מקמרדו, והייתה המדענית הראשונה מניו זילנד שהגיעה לאנטארקטיקה.

==לקריאה נוספת==
* [https://nzhistory.govt.nz/media/photo/women-antarctica נשים באנטארקטיקה] באתר ממשלת ניו זילנד

==קישורים חיצוניים==
* [https://geonames.usgs.gov/apex/f?p=gnispq:5:0::NO::P5_ANTAR_ID:17639 הר דרבי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/display_name.cfm?gaz_id=124098 הר דרבי] באתר הגאזט האנטארקטי SCAR של ממשלת אוסטרליה
* [https://www.adam.antarcticanz.govt.nz/nodes/view/18944 הר דרבי] באתר הגאזט האנטארקטי של ממשלת ניו זילנד

==הערות שוליים==

דארבי
ण

הגיית האות ण

ण - נַ'ה היא האות ה-26 והעיצור ה-15 (אחרי ढ) באלפבית הדוונאגרי. אות זו היא עיצור כפוף, אפי (/ɳ/) ונהגית כמו ה-N במילה האנגלית barn. המקבילה העברית הקרובה ביותר היא האות נ'. האות הבאה אחריה היא האות त.

קטגוריה:אלפבית דוונאגרי
יחסי טאיוואן–פינלנד

יחסי טאיוואן–פינלנד הם היחסים הדיפלומטיים הרשמיים שבין הרפובליקה הסינית לבין רפובליקת פינלנד.

== סקירה כללית ==
פינלנד אינה מכירה בטאיוואן כמדינה וכתוצאה מכך אין יחסים דיפלומטיים בין שתי המדינות. פינלנד תומכת במדיניות סין האחת מאז היווסדה.

טאיוואן מצידה מחזרת אחר פינלנד לשיתופי פעולה בתחומים שונים, אכן מתבצע שיתוף פעולה בין פינלנד לטאיוואן בתחומים השונים: תרבות, מחקר, טכנולוגיות, כלכלה וחינוך (מערכות החינוך של טאיוואן ושל פינלנד שונות בתכלית). כתוצאה משיתופי הפעולה השונים שנעשים בין המדינות, הוקמו משרדי שיתופי פעולה של שתי המדינות שמהווים גושפנקה רשמית ליחסים.

== נציגויות דיפלומטיות ==
* טאיוואן אינה מיוצגת בפינלנד בדרג השגרירות והן בדרג הקונסולרי. היא מיוצגת בלטביה באמצעות משרד ייצוגי ללא דרג דיפלומטי הממוקם בבירה הלסינקי.
* פינלנד אינה מיוצגת בטאיוואן בדרג השגרירות והן בדרג הקונסולרי. היא מיוצגת בטאיוואן באמצעות משרד ייצוגי ללא דרג דיפלומטי הממוקם בבירה טאיפיי.

== קישורים חיצוניים ==
*[https://web.archive.org/web/20160615013200/http://formin.finland.fi/public/default.aspx?nodeid=44395&culture=sv-FI&contentlan=3 על טאיוואן באתר משרד החוץ הפיני]

== הערות שוליים ==
Where the Road Runs Out

Where the Road Runs Out (בתרגום: איפה שהכביש נגמר) הוא סרט דרום אפריקאי-הולנדי-גינאה המשוונית משנת 2014, בכיכובו של אייזק דה בנקולה. זהו הסרט העלילתי הראשון שצולם בגינאה המשוונית.

==עלילה==
ג'ורג' הוא מדען המתגורר ברוטרדם, ומרגיש יגע מן העולם האקדמי. מותו הפתאומי של חבר ותיק גורם לו לחזור לשורשיו האפריקאים, והוא לוקח על עצמו את הניהול של תחנת שדה בג'ונגל של גינאה המשוונית. שם הוא פוגש בילד יתום בעל אופי אופטימי, שפוקח את עיניו של ג'ורג' ליופי של המקום הצבעוני בו הוא נמצא. הילד משחק כשדכן בין ג'ורג' והאישה שמנהלת את בית היתומים המקומי, והכל נראה יפה וטוב עד שחבר ותיק אחר של ג'ורג' מופיע באופן פתאומי, והופך את חייהם על פיהם.

== השחקנים ==
* איסאק דה בנקולה - ג'ורג'
* ג'ולייט לנדאו - קרינה
* סטליו סוואנטה - מרטין
* סיזו מוטסוקו - ג'ימי

== הפקה ==
הסרט צולם בגינאה המשוונית, וכן בדרבן ורוטרדם.

== יציאת הסרט ==
בכורת הסרט התקיימה בפסטיבל הסרטים הבינלאומי של סן דייגו ב-26 בספטמבר 2014.

ב-8 ביוני 2016, הודיעה נטפליקס כי רכשה את זכויות ההפצה של הסרט.

== קישורים חיצוניים ==

== הערות שוליים ==

קטגוריה:סרטי 2014
קטגוריה:סרטים הולנדיים
קטגוריה:סרטים באנגלית
קטגוריה:סרטים דרום אפריקאיים
קטגוריה:סרטים בספרדית
קטגוריה:סרטים מגינאה המשוונית
אמבלודון

אמבלודון (שם מדעי: Amebelodon) הוא סוג של יונק גדול קדום שהיה קרוב רחוק של הפילים והממותות הקיימות, אך השתייך למשפחה הנכחדת גומפותריומיים. בסוג זה נמצאו 2 מינים: Amebelodon floridanus ו-Amebelodon fricki אשר חיו לאורך המישורים הגדולים וחוף המפרץ של אמריקה הצפונית בתקופת המיוקן לפני 9 עד 5 מיליון שנה. בעבר גם הסוג Konobelodon אשר חי בסין ובאמריקה הצפונית היה משויך לסוג.

פיל קדום זה היה בעל זוג חטים גדולים ונמוכים ולסת גדולה בהרבה מאשר לפילים הקיימים. בקצה הלסתות בלטו זוג ניבים שטוחים ורחבים שהתעקלו מעט מטה. הוא השתמש בהם אולי כדי לחפור שורשים באדמה או כדי לאכול צמחי מים בביצות, בעודו מחזיק את ראשו מעל המים. דימוי רווח של היצור מציג אותו עם חדק שפוף המחובר לפה. בעת האחרונה הופיעו ראיות שליצור היה חדק גמיש הדומה לחדק הפילים המודרניים ואולי הוא השתמש בו גם לאכילה ושתייה.

היצור היה קטן מהפילים הקיימים, בגובה 2.5 מטר ומשקל של 3–5 טון.

==קישורים חיצוניים==

קטגוריה:גומפותריומיים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מאובני טקסונים שתוארו ב-1927
נמל התעופה הבין-לאומי מאנאס

נמל התעופה הבינלאומי מאנאס (באנגלית: Manas International Airport, בקירגיזית: Манас эл аралык аэропорту, ברוסית: Международный Аэропорт Манас) הוא נמל התעופה המרכזי של קירגיזסטן. הוא ממוקם 25 ק"מ צפונית-מערבית מעיר הבירה בישקק.

==היסטוריה==
נמל התעופה נבנה במטרה להחליף את נמל התעופה הישן בבישקק שהיה ממוקם בדרום העיר. נמל התעופה קרוי על שם גיבור האפוס קירגיזי מאנאס, בהמלצת הסופר צ'ינגיז אייטמטוב.
המטוס הראשון נחת בנמל באוקטובר 1974 ונשא את אלכסיי קוסיגין על סיפונו. ב-4 במאי 1975 חברת אירופלוט הייתה הראשונה לתפעל טיסות סדירות מנמל התעופה לנמל התעופה הבין-לאומי מוסקבה-דומודדובו.

כשקיבלה קירגיזסטן את עצמאותה מברית המועצות ב-1991 החל נמל התעופה להיחלש, וזאת בשל הזנחתן של תשתיות נמל התעופה והזנחתם של כ-60 מטוסים מהתקופה הסובייטית אשר נותרו על הרמפה בקצהו המזרחי של הנמל למשך כמעט 10 שנים.

עם תחילת מבצע חירות מתמשכת, ביקשו ארצות הברית ושותפיה הקואליציוניים רשות מממשלת קירגיזסטן להשתמש בנמל התעופה כבסיס צבאי לפעולות באפגניסטן. כוחות הקואליציה הגיעו בסוף דצמבר 2001, ומיד לאחר מכן ראה נמל התעופה התרחבות חסרת תקדים של פעולות ומתקנים. מטוסים ישנים פונו כדי לתת את מקומם למטוסים של הכוחות הקואליציוניים. בנוסף, מחסן מטען גדול נבנה וכן כמה מתקני תחזוקה למטוסים. עיר אוהלים הוקמה ונפרסה מטרמינל הנוסעים עד לעבר הרחוב, עם מקום למעלה מ-2,000 חיילים. כוחות הצבא האמריקאי קראו לאתר "בסיס הטיסה גאנצי", על שם ראש מחלקת מכבי האש בניו יורק פיטר ג'יימס גאנצי הבן , שנרצח בפיגועי 11 בספטמבר. מאוחר יותר, הוענק לבסיס שם רשמי – בסיס האוויר מאנאס. בשנת 2014 נסגר נמל התעופה ונמסר לידי רשויות קירגיזסטן.

ב-2004 נוספה רחבת חניה חדשה מול טרמינל הנוסעים כדי לפנות מקום למטוסי תובלה גדולים כגון מטוס הבואינג KC-135 סטרטוטנקר ומטוס הבואינג C-17 גלובמאסטר III.
בסביבות אותה התקופה, הרחיבה ושיפצה ממשלת קירגיזסטן את טרמינל הנוסעים. כמו כן, נפתחו כמה מסעדות, חנויות מזכרות וחנויות-ספרים. בנוסף, נפתחו מספרות למען החיילים המשרתים במקום.

ב-2007 עוצב ושופץ נמל התעופה מחדש. קוד היאט"א FRU נובע משמה הסובייטי של העיר בישקק שנקראה אז "פרונזה".

בשנת 2012 עברו בנמל התעופה 1,056,000 נוסעים.

ב-16 בינואר 2017 התרסק מטוס מטען מדגם בואינג 747-412F בטיסה 6491 מהונג קונג אל איסטנבול דרך בישקק, של חברת טורקיש איירליינס בסמוך לנמל התעופה הבין-לאומי מאנאס שהיה בדרכו אליו. 39 בני אדם נהרגו בתאונה (4 אנשי צוות ו-35 על הקרקע), בעקבות נחיתה כושלת בערפל.

==יעדים==
נמל התעופה משרת 23 חברות תעופה למספר מדינות, בעיקר באזור חבר המדינות.

==קישורים חיצוניים==

* 

==הערות שוליים==

מאנאס
קטגוריה:ברית המועצות: שדות תעופה
קטגוריה:קירגיזסטן
מאנאס
קטגוריה:קירגיזסטן: מבנים
קוריפודון

זוג קוריפודונים. ציור מ-1898.
קוריפודון (שם מדעי: Coryphodon; מילולית: "נקודות שיניים", על שם הנקודות שבלטו בקצה הטוחנות שלו) הוא סוג של יונק נכחד שחי בפלאוגן והשתייך לסדרה הנכחדת כימולסטיים.

== מאפיינים ==
היצור חי באירופה, מונגוליה וסין, אך היגר לאמריקה הצפונית, שם היה היונק הצמחוני הגדול ביותר בתקופתו ושם מאובניו נמצאו בכמות הגדולה ביותר. הוא החליף את הברילמבדה (Barylambda) שדמתה לעצלן קרקע אך הייתה קרובתו לתת-הסדרה Pantodonta.

היצור דמה במראהו וגודלו להיפופוטם, אך היה שייך לקבוצה אחרת. הוא הגיע לאורך 2.5 מטר ולגובה של עד 1 מטר ושקל מעל חצי טון. אומדנים מדויקים יותר מעניקים שוני בין המינים מ-300 ק"ג עד ל-700 ק"ג, מה שהופך אותו לסוג הגדול ביותר בסדרתו. הוא היה בעל רגליים קצרות וגולגולת גדולה בעלת שיניים חדות ובייחוד זוג ניבים גדולים באמצע הלסת שבלטו החוצה מפיו. עם זאת מוחו היה קטן יחסית לכמעט כל יונק, במשקל של 90 גרם.

למרות מבנה שיניו המחודדות הוא היה כנראה אוכל עשב מגודל שניזון כמו היפופוטם מצמחייה מימית או אולי מעשבים קשיחים. כמו כן ייתכן שהייתה ליצור דו-צורתיות זוויגית כשהזכרים היו בעלי ניבים בולטים יותר מהנקבות, בדומה לפילים. הוא היה בעל עור עבה וייתכן כי חי ליד המים או אף בתוכם. בשל גודלו הוא הדף מעליו טורפים.

היונק נכחד באמצע האאוקן לפני 46 מיליון שנה.

==מיני הקוריפודון==
* C. anax
* C. anthracoideus
* C. armatus
* C. dabuensis
* C. eocaenus
* C. gosseleti
* C. hamatus
* C. lobatus
* C. marginatus
* C. oweni
* C. pisuqti
* C. proterus
* C. repandus
* C. radians
* C. singularis
* C. subquadratus
* C. tsaganensis
* C. ventanus

==קישורים חיצוניים==

* 

קטגוריה:בעלי חיים שתוארו ב-1845
קטגוריה:טקסונים שתוארו בידי ריצ'רד אוון
קטגוריה:כימולסטיים
קטגוריה:מגה-פאונה של הפלאוגן באירואסיה
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו בפלאוקן באסיה
קטגוריה:יונקים שחיו בפלאוקן באמריקה הצפונית
קטגוריה:יונקים שחיו באאוקן באמריקה הצפונית
קטגוריה:מאובני טקסונים שתוארו ב-1845
הר דרבי (קולומביה הבריטית)

הר דרבי (באנגלית: Mount Derby) הוא הר באי ונקובר, בפרובינציית קולומביה הבריטית, שבקנדה.

גובהו של ההר 1,658 מטרים מעל פני הים. ההר מתנשא לגובה של 548 מטרים מעל סביבתו.

ההר ממוקם 24 קילומטרים דרומית מזרחית לעיירה טלגרף קואוב (Telegraph Cove), ו-14 קילומטרים צפונית מערבית להר ראסל.

==השמורה האקולוגית הר דרבי==
סביב ההר מצויה השמורה האקולוגית הר דרבי - שמורת טבע שהוקמה בשנת 1989, על מנת לשמר ולהגן על המגוון הביולוגי והמערכת הביולוגית באזור זה, ושטחה 5.57 קמ"ר.

==היסטוריה==
===הטיפוס על ההר===
העלייה הראשונה לפסגת ההר בוצעה על ידי משלחת הסקר של ג'קסון (GJ Jackson) בשנת 1931.

== קישורים חיצוניים ==
* [https://bivouac.com//MtnPg.asp?MtnId=1419 הר דרבי] באתר אנציקלופדיית ההרים הקנדית
* [http://www.peakbagger.com/peak.aspx?pid=756 הר דרבי] באתר peakbagger
* [https://mapcarta.com/24506672 מפה טופוגרפית של אזור הר דרבי]
* [https://www.mountain-forecast.com/peaks/Mount-Derby/forecasts/1658 תחזית מזג אוויר עדכנית ארוכת טווח עבור הר דרבי (לפי גבהים)]
===השמורה האקולוגית הר דרבי===
* [http://www.env.gov.bc.ca/bcparks/eco_reserve/mtderby_er.html אתר רשמי] באתר ממשלת קולומביה הבריטית
** [http://www.env.gov.bc.ca/bcparks/eco_reserve/mtderby_er/mount_derby_map.pdf?v=1542576543130 מפת השמורה]
** [http://www.env.gov.bc.ca/bcparks/eco_reserve/mtderby_er/mountDerby.pdf?v=1542576543130 תיאור מפורט של השמורה והמגוון הביולוגי המוגן בה]

==הערות שוליים==

דרבי
אייפיקמלוס

איור מ-1920 של אייפיקמלוס
אייפיקמלוס (שם מדעי: Aepycamelus; מילולית: "גמל גבוה") הוא סוג נכחד של גמל ענקי שחי באמריקה הצפונית בתקופת המיוקן.

== מאפיינים ==
גמל זה היה גבוה בהרבה מהגמלים הקיימים, בזכות צווארו הארוך אך היה בעל רגליים דומות בצורתם וב"כריות" שבתחתית הרגל שדמו לפרסות גדולות. גובהו הגיע ל-3 מטר ומשקלו הממוצע ל-360–720 ק"ג. הוא חי בצורה שהזכירה את הג'ירפה וכנראה ניזון מעלים בצמרות העצים. ייתכן שרעה בחבורות קטנות בדומה לג'ירפות.

הוא חי לאורך הפרריה של אמריקה הצפונית בתקופת המיוקן ומאובניו נמצאו ממונטנה עד לפלורידה וקליפורניה. לצידו נמצאו מיני קרנפים פרהיסטוריים, גומפותריומיים, סוסיים שונים וטורפים גדולים כמו ההאינודון.

היצור נכחד לפני הפליוקן, ייתכן שבשל שינויי אקלימיים קשים שייבשו את הפרריות.

==קישורים חיצוניים==

קטגוריה:גמליים פרהיסטוריים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מכפילי פרסה שחיו במיוקן
קטגוריה:מאובני טקסונים שתוארו ב-1956
פלורה סויה

פלורה סויה (באנגלית: Flora Suya) היא שחקנית מלאווית. היא הייתה מועמדת לשחקנית הטובה ביותר בטקס פרסי האקדמיה האפריקאית לקולנוע בשנת 2010 (בטקס פרסי האקדמיה האפריקאית לקולנוע ה-6 ) ובשנת 2013 (בטקס פרסי האקדמיה האפריקאית לקולנוע ה-9 ). 

== קריירה ==
יחד עם השחקנית טפיווה גוואזה , פלורה סויה שיחקה בתפקיד הראשי בסרט "Seasons of a Life" (בתרגום חופשי לעברית: עונות השנה) אשר יצא בשנת 2010. הסרט מספר על חוויית המשרתת האפריקאית, אשר הוטרדה מינית על ידי הבוס שלה, ולאחר מכן הוא הכחיש זאת. על תפקידה בסרט, היא הייתה מעומדת לפרס השחקנית הטובה ביותר בטקסי פרסי האקדמיה האפריקאית לקולנוע. בשנת 2013 היא שיחקה בסרט שהפיק צ'ארלס שמו ג'ויה , "Last Fishing Boat" (בתרגום חופשי לעברית: סירת הדיג האחרונה), שם היא שיחקה את אשתו של פוליגמוס ומאהבת של תייר. על השתתפותה בסרט היא הייתה מועמדת לפרס השחקנית הטובה ביותר בטקסי פרסי האקדמיה האפריקאית לקולנוע. בשנת 2014, דווח שהיא תשתתף בסרט הזמבי, "Chenda" (בתרגום חופשי לעברית: צ'נדה), אשר מספר על צרות הנשים העקרות, ועל התגובה השלילית של הגברים באפריקה כלפי המצב. הסרט הושק בקולנוע בדצמבר 2014, ושוחרר בשנת 2015. בשנת 2016, הסרט שלה "My Mother's Story" (בתרגום חופשי לעברית: הסיפור של אמא שלי) הוכרז כאחד מסרטי הפתיחה בפסטיבל עמק הסיליקון בארצות הברית. הסרט מספר על הסבל של הנשים כדי לאבטח את ביתם ללא עזרה מהבעל. בסרט היא משחקת את טדלה, אם חד-הורית בסביבה אפריקאית מגדרית ותרבותית רגישה.

== פילמוגרפיה מובחרת ==
* Seasons of a Life (2010)
* Last Fishing Boat (2013)
* Chenda (2014)
* My Mother's Story (2016)

== מועמדויות ==
* 2010: השחקנית הטובה ביותר בטקס פרסי האקדמיה האפריקאית לקולנוע.
* 2013: השחקנית הטובה ביותר בטקס פרסי האקדמיה האפריקאית לקולנוע.

== קישורים חיצוניים ==

== הערות שוליים ==

קטגוריה:אפריקה: קולנוע
קטגוריה:שחקניות
קטגוריה:מלאווים